Cannibal Corpse

Cannibal Corpse (kannibal va ingl. corpse — «murda» soʻzlaridan) 1988-yilda tashkil topgan amerikalik death metal guruhidir. Guruh shu kunga qadar oʻnta studiya albomi, bitta toʻplam hamda bitta jonli konsertdan albom chiqardi. Cannibal Corpse radio yoki televideniyeda deyarli rotatsiyada boʻlmagan boʻlsa-da, 1991-yilgi Butchered at Birth va 1992-yilgi Tomb of the Mutilated albomlari ortidan ularga katta shuhrat kela boshladi. Cannibal Corpse dunyo boʻylab 1 million atrofida (shulardan 558,929 tasi AQShda) albom pullab, eng koʻp sotiladigan death metal guruhlaridan biri boʻldi.

Cannibal Corpse faoliyatida thrash metal guruhlari (Slayer kabi), boshqa death metal guruhlari (Kreator kabi) taʼsiri seziladi. Cannibal Corpse ashulalari asosan zoʻrlash, qotillik, qiynoq va oʻlim mavzularidadir. Shu yuzdan guruh ijodi xalqaro senzuraga duch keldi. Guruhning baʼzi konsertlari va ashulalari taqiqlangan.
 Tarixi 
Cannibal Corpse New York death metal guruhlari — Beyond Death (Webster, Owen), Leviathan (Barnes) va Tirant Sin (Barnes, Rusay, Mazurkiewicz) aʼzolaridan tuzilgan. Guruh ilk bora 1989-yil aprelida Buffalo's River Rock Cafesida konsert berdi. Bir yildan soʻng guruh Metal Blade Records leybli bilan uzoq muddatlik shartnoma imzoladi.

Cannibal Corpse tarkibi bir necha bor oʻzgargan. 1993-yilda gitarachi Bob Rusay guruhni tark etdi, uning oʻrniga Rob Barrett keldi. 1995-yili vokalchi Chris Barnes guruhdan ketdi (hozirda Six Feet Under guruhi tarkibida) va George Fisher uning joyini egalladi. 1997-yilda Barrett guruhdan chiqdi, uning oʻrniga Pat O’Brien kelib qoʻshildi. Gitarachi Jack Owen 2004-yili Cannibal Corpsedan ketdi (hozirda Deicide guruhida), uni vaqtinchalik Jeremy Turner almashtirib turdi. Barrett 2005-yili guruhga qaytib keldi.

Guruh 2007-yil noyabrida yangi albom ustida ish boshladi. Bu albom 2008-yil oxirida chiqarilishi kutilmoqda.Interview with Paul M. of Cannibal Corpse (Metal Underground)
 Tanqidi 
Cannibal Corpse ashulalari zoʻravonlik mavzularini yoritgani uchun tanqid ostiga olingan.Cannibal Corpse — Australian Tour Sparks Outrage Albom muqovalarida haddan tashqari vahshiylik tasvirlangani uchun guruh 2006-yilgacha Olmoniyada taqiqlangan edi.

Bu kabi tanqidlarga javoban guruh aʼzolari oʻz qoʻshiqlarining qoʻrqinch filmlardan farq qilmasligi, ulardan-da vahshiyroq emasligini taʼkidlashadi.Interview: George «Corpsegrinder» Fisher — 2004

 Qiziqarli faktlar 
 Cannibal Corpse Ace Ventura: Pet Detective filmida ijro etishgan.
 Aktyor Jim Carreyning yaxshi koʻrgan guruhi — Cannibal Corpse.Jim Carrey — Biography

 Diskografiyasi 
 Studiyaviy albomlar 
YilAlbomLeybl1990Eaten Back to LifeMetal Blade Records1991Butchered at BirthMetal Blade Records1992Tomb of the MutilatedMetal Blade Records1996VileMetal Blade Records1998Gallery of SuicideMetal Blade Records1999BloodthirstMetal Blade Records2002Gore ObsessedMetal Blade Records2004The Wretched SpawnMetal Blade Records2006KillMetal Blade Records2009Evisceration PlagueMetal Blade Records2012TortureMetal Blade Records2014A Skeletal Domain Metal Blade Records2017Red Before BlackMetal Blade Records2021Violence Unimagined Metal Blade Records

 Jonli ijro albomlari 
YilAlbomLeybl2000Live CannibalismMetal Blade Records

 

 
 Guruhning rasmiy sayti

Turkum:Death metal guruhlar